Rolene Strauss besoek SA én gooi ’n ogie oor haar projek | SARIE
Foto geneem deur Yolanda van der Stoep	1 April 2015
Rolene Strauss besoek SA én gooi ’n ogie oor haar projek	deur SARIE.com-span
China, Indië en Australië is slegs ’n paar van die lande wat ons Mej. Wêreld 2014 die laaste paar maande besoek het. En nou is Rolene Strauss tuis, alhoewel net vir ’n beperkte tyd. Die beeldskone brunette is hier om ’n ogie oor haar bemagtigingsprojek te gooi. Dié projek vorm deel van Rolene se globale Beauty with a Purpose-veldtog, wat met die Mej. Wêreld-skoonheidskompetisie geassosieer word. Dit is in 1972 gestig en het oor die jare miljoene rande vir behoeftiges ingesamel.
Sy het gaan inloer by haar groentetuin-projek by die Leeuwkop Korrektiewe Sentrum naby Bryanston, wat sy as Mej. SA begin het. Gevangenes werk in die tuin as deel van hul rehabilitasie, en die groente voed minder bevoorregte leerders van ’n omliggende skool.
Foto geneem deur Yolanda van der Stoep
Rolene is trots op dié projek: “Ek is verskriklik bly om te sien hoe goed die projek doen en watter groot verskil dit in mense se lewe maak.
“Gesondheid, gehalte-opvoeding en energie om jou drome te bewaarheid is afhanklik van ’n goeie, gebalanseerde dieet,” het die voormalige mediese student bygevoeg.
Sy het ook die Mej. SA-kompetisie op Sondag, 29 Maart, in ’n Anel Botha-pragskepping bygewoon.
FOTO: Facebook Rolene Strauss
7 Interessante feite oor die nuwe Mej. SA Rolene Strauss PLUS haar styl-eweknie
Só lyk Mej. SA 2015 se finaliste
Gangs of Ballet, Beatenberg en Sterling EQ tree op by vanjaar se Mej. SA
Anneline Kriel deel van Mej. Suid-Afrika-beoordelaarspaneel
Dis vakansietyd en alles is lekker – die weer, die kos, die geselskap. Maar voor jy jou oë uitvee, is die beursie baie dunner en die nuwe jaar se skuld hoop op. Hier’s ’n paar wenke om te spaar … …